Fox MaramaMARAMA FOX (Co-Leader—Māori Party): Ā tēnā koe e Te Mana Whakawā e tū ake au ki te tuku i ngā mihi ki tērā o ngā wāhine toa tēnei wahine rangatira e hāpai nei i ngā mahi te tautoko i te kāhui kaimahi o te whenua. Kāore au i te paku mōhio i a ia i mua i taku taenga mai ki tēnei Whare ēngari ko ia tēnā e wero nei i ahau i runga i a Twitter. Ko ia anō hoki tēnā i tuku mai i tōna ringa ki a au kia whai rautaki whakamua kia āwhina i tōku māramatanga e pā ana ki taua tūahuatanga mahi. Ko ia tēnā e hāpai nei i ngā take e tiaki pai nei i ngā whānau ki runga i te whenua nā reira e tika kia mihi atu ki a ia anō na kia tuku te aroha ki tōna whānau. Ā kua kite atu au i a ia i tērā tau kua kite i te taumahatanga kei runga i a ia me ōna pokohiwi.I ngā tau kua hipa atu kua kite mātou i te mārō o te tuarā te mārō o te tangata te kaha o tēnei wahine ki te karawhiu nei i ngā kupu tika ahakoa ko wai ahakoa kei hea. Ēngari i te taumahatanga i runga i a ia i tērā tau tēnei mea te mate pukupuku ā ko ia hoki ahakoa te taumahatanga ahakoa te māuiuitanga he take anō kai mua i a ia ā ko te kai tarutaru hei rongoā mō tērā mahi o te mate pukupuku. Nā reira mai i te wā i ahu mai tēnei wahine toa ki te wā e hoki anō tēnei wahine toa ki te puku o te whenua ki te kōpū o Te Whāea o Papatūānuku i hāpai kaha nei i ngā take ahakoa kai hea ahakoa ko wai tēnā e te wahine toa moe mai rā i roto i ngā ringa mahana o Te Atua moe mai rā. Kua tae te wā whakatā mōu.Ko ia tēnei-iE mōnehutanga te whakapū-aki te ara tāro-āKi ngā paepae maunga-aHīkoia e te tini-i e te māno-ōKia tau ki te toka ō mau-mahara-aE kani nei e te hau marangai mate-eE ngau kino nei-i te aroha-a ē-ei[So thank you Mr Speaker I rise to accord tributes to that one of the brave women to this esteemed woman who supported activities and the workers' federation of the country. I knew very little about her prior to my coming to this House but there she was challenging me on Twitter. She was also the one who offered a helping hand to me to access some forward planning strategies that would assist my understanding in that particular sphere of work. She in particular was the one who supported matters in regards to protecting families well on the land therefore it is fitting that we applaud and pay a tribute to her as well as offering our sympathy to her family. I observed her last year and have seen the obligations bestowed upon her which she carried on her shoulders.Over the years we have observed her unyielding back her resilience as an individual and the intensity of this woman to bombard them with statements about justice regardless who the person was and where he or she was. But the burden that she had on her last year was this thing called cancer and how she was going to deal with it as well notwithstanding the difficulties and weariness that confronted her an issue was to seek relief from the cancer through cannabis. Therefore from the time this courageous woman arrived to the time this brave woman returns once again into the belly of the land into the womb of mother Earth she continued to strongly support issues regardless where they were who they were therefore rest there in the warmth of the Lord's arms oh bold woman sleep there rest. The moment for you to rest has arrived.This indeed is herWho has fallen disclosing the enduring pathwayTo the mountains on the horizonTraverse it the myriad and the thousandsTo land upon the rock of memoriesThat the east wind of death rubs to and fro uponOh how empathy gnaws keenly within]